
Vláda
A. berie na vedomie 
A.1. informáciu o priebehu 3. spoločného rokovania vlády Slovenskej republiky a kabinetu ministrov Ukrajiny, Košice, Slovenská republika, 17. októbra 2025
B. ukladá

podpredsedníčke vlády a ministerke hospodárstva
B.1. realizovať projekt implementácie projektu rekonštrukcie existujúceho cezhraničného vedenia Veľké Kapušany – Mukačevo
do 30. septembra 2027
B.2. vyhodnotiť pokrok v rámci diverzifikačných snáh v oblastiach plynárenstva a ropného sektora
do 31. decembra 2026 a každoročne
B.3. vyhodnotiť stav poskytovania dodávok elektrickej energie vrátane havarijnej výpomoci a prepravy plynu na územie Ukrajiny
do 31. decembra 2026 a každoročne
B.4. vyhodnotiť pokrok v oblasti rozvoja vodíkovej infraštruktúry vrátane Stredoeurópskeho vodíkového koridoru
do 31. decembra 2028

B.5. preskúmať možnosti darovania použitého alebo repasovaného energetického zariadenia zo Slovenska Ukrajine v rámci winterizačnej pomoci
do 31. decembra 2026

ministrovi vnútra
B.6. v spolupráci s ministrom zahraničných vecí a európskych záležitostí a ministrom školstva, výskumu, vývoja a mládeže poverený výkonom funkcie podpredsedu vlády pre Plán obnovy a znalostnú ekonomiku zintenzívniť úsilie v oblasti humanitárnej pomoci a spolupráce v oblasti civilnej ochrany, najmä v rámci Mechanizmu Únie v oblasti civilnej ochrany (UCPM), so zameraním na koordináciu poskytovania humanitárnej pomoci na Ukrajinu, riadenie a koordináciu medzinárodného humanitárneho logistického centra UCPM na území Slovenskej republiky, výmenu osvedčených postupov, odborných kapacít a posilňovanie pripravenosti na krízové situácie, podporu aktivít v oblastiach prevencie, pripravenosti, informovania verejnosti, včasného varovania a cezhraničnej spolupráce
priebežne

ministrovi školstva, výskumu, vývoja a mládeže
B.7. pokračovať v implementácii platných bilaterálnych dohôd a v rozvoji spolupráce v oblasti vzdelávania a odbornej podpory vrátane vzdelávania ukrajinských detí
priebežne
B.8. podporovať iniciatívy zamerané na rozvoj vzdelávania v ukrajinskom jazyku v Slovenskej republike a na posilnenie spolupráce medzi slovenskými a ukrajinskými vzdelávacími inštitúciami v súlade s vnútroštátnymi právnymi predpismi
priebežne
B.9. podporovať spoluprácu v rámci Medzinárodnej koalície pre vedu, výskum a inovácie na Ukrajine
priebežne
B.10. realizovať vzájomnú dohodu medzi vládou Slovenskej republiky a kabinetom ministrov  Ukrajiny o zriaďovaní slovensko-ukrajinsko-anglických škôl na území Slovenskej republiky a Ukrajiny, vrátane zabezpečenia potrebných podmienok pre ich vznik a prevádzku, s cieľom podporiť trojjazyčné vzdelávanie a prehlbovať bilaterálnu spoluprácu v oblasti školstva
priebežne
B.11. v nadväznosti na vzájomnú dohodu medzi vládou Slovenskej republiky a kabinetom ministrov Ukrajiny zabezpečiť určenie kontaktného bodu na Ministerstve školstva, výskumu, vývoja a mládeže Slovenskej republiky pre spoluprácu s Ministerstvom školstva a vedy Ukrajiny a podporovať proces identifikácie, umiestnenia a zamestnania jedného odborníka z Ukrajiny, ktorý bude participovať na tvorbe metodických materiálov, podpore adaptačných tried a ďalších odborných aktivitách
priebežne
[bookmark: _Hlk214890969]
ministrovi zahraničných vecí a európskych záležitostí
ministrovi financií 
B.12. v spolupráci s ministrom vnútra monitorovať a vyhodnocovať humanitárne a rozvojové potreby Ukrajiny a reagovať na ne prostredníctvom intervencií SlovakAid
priebežne
B.13. podporovať aktívne zapojenie Slovenskej republiky do Civil Protection Shelter Coalition for Ukraine, vrátane realizácie intervencií SlovakAid v tejto oblasti a poskytnutia finančného príspevku do koalície s cieľom zabezpečenia riadneho členstva Slovenskej republiky
priebežne

ministrovi zahraničných vecí a európskych záležitostí
B.14. v spolupráci s ministrom školstva, výskumu, vývoja a mládeže pokračovať v spolupráci v rámci Slovensko-ukrajinskej medzivládnej komisie pre národnostné menšiny, vzdelávanie a kultúru
[bookmark: _Hlk215047513]priebežne
B.15. implementovať štyri energetické projekty financované z Ukraine Investment Framework a monitorovať ich napĺňanie v spolupráci s ukrajinskými úradmi
priebežne

ministrovi pôdohospodárstva a rozvoja vidieka 
B.16. po dohode s ukrajinskou stranou zorganizovať bilaterálne konzultácie s cieľom identifikovať konkrétne aktivity spolupráce v oblasti obnovy lesov a lesníctva na Ukrajine
do 15. apríla 2026

ministrovi dopravy 
B.17. predložiť Ministerstvu financií SR žiadosť o rozpočtové opatrenie na uvoľnenie finančných prostriedkov pre kapitolu Ministerstva dopravy SR vo výške 748 000,- Eur na zabezpečenie rozšírenia aktuálnej vlakovej linky Košice – Mukačevo o doplnkový smer Užhorod
do 16. februára 2026
B.18. predložiť Ministerstvu financií SR žiadosť o rozpočtové opatrenie na uvoľnenie finančných prostriedkov pre kapitolu Ministerstva dopravy SR vo výške  480 000,- Eur  na zabezpečenie prevádzky novej nočnej vlakovej linky Užhorod – Miškovec (HU) – Štúrovo št.hr. – Nové Zámky – Bratislava – Kúty št.hr. – Brno (CZ) – Praha (CZ)
do 16. februára 2026
B.19. v rámci prípravy návrhu rozpočtu verejnej správy na roky 2027 až 2029 požiadať Ministerstvo financií SR o zapracovanie finančných prostriedkov do rozpočtu kapitoly Ministerstva dopravy SR v roku 2027 vo výške 1 752 700,- eur, v roku 2028 vo výške 1 787 800,- eur a v roku 2029 vo výške 1 823 600,- eur 
v rámci prípravy návrhu rozpočtu verejnej správy na roky 2027 až 2029
B.20. poskytnúť v súlade so Zmluvou o dopravných službách vo verejnom záujme finančné prostriedky vo výške 1 228 000,- Eur Železničnej spoločnosti Slovensko, a. s. na účely uvedené v bodoch B.17. a B.18.    
do 31. decembra 2026  
B.21. preskúmať možnosti poskytnutia troch elektrických lokomotív radu 350 
pre štátnu železničnú spoločnosť Ukrajiny -  Ukrzaliznytsia JSC
do 30. apríla 2026  

[bookmark: _Hlk215211264]ministrovi financií
B.22. na základe žiadostí o rozpočtové opatrenia podľa bodov B.17. a B.18. poskytnúť kapitole Ministerstva dopravy SR finančné prostriedky v celkovej výške 1 228 000,- Eur 
do 16. marca 2026
B.23. v rámci prípravy návrhu rozpočtu verejnej správy na roky 2027 až 2029 zapracovať požiadavku podľa bodu B.19. do rozpočtu kapitoly Ministerstva dopravy SR v príslušnom rozpočtovom roku
v rámci prípravy návrhu rozpočtu verejnej správy na roky 2027 až 2029
B.24. navýšiť personálne kapacity pre výkon colnej kontroly a zosúladiť ich potrebu a výkon s cestovým poriadkom vlakovej dopravy po rozšírení vlakovej linky Košice – Mukačevo 
do 31. marca 2026
C. zrušuje

C.1. úlohu v bode B.1 uznesenia vlády SR č. 188 z 27. marca 2024 – koordinovať projekt zabezpečenia verejnej železničnej osobnej dopravy s Ukrajinou využitím širokorozchodnej trate na trase Kyjev – Košice cez pohraničný priechod Pavlovo – Maťovské Vojkovce 
C.2. úlohu v bode B.3 uznesenia vlády SR č. 188 z 27. marca 2024 – v spolupráci s ministrom financií predložiť na rokovanie vlády návrh na finančné krytie projektu zabezpečenia verejnej železničnej osobnej dopravy s Ukrajinou využitím širokorozchodnej trate na trase Kyjev – Košice cez pohraničný priechod Pavlovo – Maťovské Vojkovce
C.3. úlohu v bode B.4 uznesenia vlády SR č. 188 z 27. marca 2024 – zabezpečiť ľudské zdroje na výkon colnej správy súvisiacej s priamou vlakovou linkou Kyjev – Maťovce – Košice v súlade s pravidlami pre vstup do Schengenského priestoru v stojacom vlaku v železničnej stanici Maťovce
C.4. úlohu v bode B.5 uznesenia vlády SR č. 188 z 27. marca 2024 – zabezpečiť v železničnej stanici Maťovce nevyhnutnú súvisiacu infraštruktúru pre výkon colnej správy 
C.5. úlohu v bode B.7 uznesenia vlády SR č. 188 z 27. marca 2024 – zabezpečiť dodatok k Zmluve č. 54/1998 medzi vládou Slovenskej republiky a vládou Ukrajiny o hraničných priechodoch na spoločných štátnych hraniciach, ktorý umožní otvorenie železničného hraničného priechodu Pavlovo – Maťovské Vojkovce aj pre osobnú železničnú dopravu
C.6. úlohu v bode B.9 uznesenia vlády SR č. 188 z 27. marca 2024 – zabezpečiť nevyhnutnú železničnú infraštruktúru pre nástup a výstup orgánov Colného úradu a Úradu hraničnej a cudzineckej polície v železničnej stanici Maťovce a pre nástup a výstup cestujúcich pri železničnej stanici Haniska pri Košiciach
C.7. úlohu v bode B.10 uznesenia vlády SR č. 188 z 27. marca 2024 – zabezpečiť, počnúc grafikonom vlakovej dopravy na roky 2024/2025, realizáciu dopravných výkonov vo verejnom záujme v železničnej osobnej doprave prostredníctvom Zmluvy o dopravných službách vo verejnom záujme uzatvorenej so Železničnou spoločnosťou Slovensko, a. s.
C.8. úlohu v bode B.11 uznesenia vlády SR č. 188 z 27. marca 2024 – preveriť možnosti komerčnej autobusovej dopravy pre prepravu cestujúcich medzi miestom nástupu a výstupu pri železničnej stanici Haniska pri Košiciach, letiskom Košice a železničnou stanicou Košice
C.9. úlohu v bode B.12 uznesenia vlády SR č. 188 z 27. marca 2024 – zabezpečiť ľudské zdroje na výkon hraničnej kontroly súvisiacej s priamou vlakovou linkou Kyjev – Maťovce – Košice v súlade s pravidlami pre vstup do Schengenského priestoru v stojacom vlaku v železničnej stanici Maťovce
C.10. [bookmark: _Hlk215047579]úlohu v bode B.13 uznesenia vlády SR č. 188 z 27. marca 2024 – zabezpečiť v železničnej stanici Maťovce nevyhnutnú súvisiacu infraštruktúru pre výkon hraničnej kontroly
D. odporúča

predsedovi Prešovského samosprávneho kraja
predsedovi Košického samosprávneho kraja
D.1. v spolupráci s ministrom investícií, regionálneho rozvoja a informatizácie, ministrom dopravy, ministrom cestovného ruchu a športu, ministrom zahraničných vecí a európskych záležitostí a ministrom školstva, výskumu, vývoja a mládeže poverený výkonom funkcie podpredsedu vlády pre Plán obnovy a znalostnú ekonomiku a v koordinácii s ukrajinskými partnermi, preskúmať možnosti realizácie Transkarpatskej cezhraničnej cyklotrasy prepájajúcej regióny východného Slovenska, Zakarpatskú oblasť v Ukrajine a priľahlé regióny susedných krajín, v súlade s pripravovanou národnou stratégiou cyklistickej dopravy a cykloturistiky vrátane kostrovej siete cyklotrás dotknutých samosprávnych krajov



Vykonajú:
podpredsedníčka vlády a ministerka hospodárstva,
minister školstva, výskumu, vývoja a mládeže,
minister školstva, výskumu, vývoja a mládeže poverený výkonom funkcie podpredsedu vlády pre Plán obnovy a znalostnú ekonomiku 
minister zahraničných vecí a európskych záležitostí,
minister pôdohospodárstva a rozvoja vidieka,
minister vnútra
minister dopravy
minister financií 

Na vedomie:
predsedovi Prešovského samosprávneho kraja
predsedovi Košického samosprávneho kraja
riaditeľ Slovenskej agentúry pre medzinárodnú rozvojovú spoluprácu
generálny riaditeľ Exportno-importnej banky Slovenskej republiky

